Petr Nečas

Petr Nečas (født 1964, tsjekkisk uttale ) er en tsjekkisk politiker (ODS). Han var Tsjekkias statsminister fra 28. juni 2010 til 17. juni 2013.

Nečas er utdannet fysiker fra Masaryk-universitetet i Brno fra 1988. Han gikk inn i politikken i 1992 som parlamentsmedlem, og ble i 2006 statsråd for arbeid og sosiale saker. Han ble partileder i Občanská demokratická strana i 2010, og overtok samme år som statsminister etter Jan Fischer.

Nečas' sentrum-høyre-regjering vant 27. april 2012 en avstemning i parlamentet om et mistillitsforslag utløst av regjeringens spareprogram. Regjeringen fikk 105 av parlamentets 200 stemmer. En uke tidligere hadde 90 000 mennesker demonstrert i Praha mot innsparingene.nzzOnline.ch (Neue Zürcher Zeitung) Besøkt 28. april 2012

Petr Nečas innleverte 17. juni 2013 sin avskjedssøknad til landets president Miloš Zeman.Ministerpräsident Necas ist zurückgetreten RP (Rheinisce Post) Online Den umiddelbare bakgrunn for statsministerens fratreden var arrestasjonen av hans kabinettsekretær gjennom mange år Jana Nagyová og flere generaler i de militære hemmelige tjenester. Statsadvokaten anklaget Nagyová å ha beordret de militære hemmelige tjenester til å avlytte Nečas' ektefelle, og på denne måten misbrukt sin myndighet. Ifølge flere medier hadde statsminister Nečas og Nagyová stått i forhold til hverandre.

 Referanser 

 Eksterne lenker 


Kategori:Tsjekkias statsministre
Kategori:Personer fra Uherské Hradiště